ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രി ഓസ്ട്രേലിയൻ പ്രധാനമന്ത്രിയുമായി കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദി 2023 മെയ് 24ന് ഓസ്ട്രേലിയൻ പ്രധാനമന്ത്രി ആന്റണി ആൽബനീസുമായി ഉഭയകക്ഷി ചർച്ച നടത്തി. ഓസ്ട്രേലിയയിലെ സിഡ്നിയിലുള്ള അഡ്മിറൽറ്റി ഹൗസിലായിരുന്നു കൂടിക്കാഴ്ച.
അഡ്മിറൽറ്റി ഹൗസിൽ എത്തിയ പ്രധാനമന്ത്രിക്ക് ആചാരപരമായ സ്വാഗതവും ഗാർഡ് ഓഫ് ഓണറും നൽകി.
2023 മാർച്ചിൽ ന്യൂഡൽഹിയിൽ നടന്ന ഫലപ്രദമായ ആദ്യ വാർഷിക നേതൃതല ഉച്ചകോടി ഇരുനേതാക്കളും അനുസ്മരിച്ചു. ഇന്ത്യയും ഓസ്ട്രേലിയയും തമ്മിലുള്ള ബഹുമുഖവും സമഗ്രവും തന്ത്രപരവുമായ പങ്കാളിത്തം കൂടുതൽ വിശാലമാക്കാനും ആഴത്തിലാക്കാനുമുള്ള പ്രതിബദ്ധത ഇരുനേതാക്കളും ആവർത്തിച്ചു.
പ്രതിരോധ - സുരക്ഷ സഹകരണം, വ്യാപാരവും നിക്ഷേപവും, നവ - പുനരുപയോഗ ഊർജം, ഹരിത ഹൈഡ്രജൻ, പ്രാധാന്യമേറിയ ധാതുക്കൾ, വിദ്യാഭ്യാസം, കുടിയേറ്റവും ചലനാത്മകതയും, ജനങ്ങൾ തമ്മിലുള്ള ബന്ധം എന്നിവയിലാണു ചർച്ചകൾ ശ്രദ്ധ കേന്ദ്രീകരിച്ചത്.
വിദ്യാർഥികൾ, പ്രൊഫഷണലുകൾ, ഗവേഷകർ, വിദ്യാഭ്യാസ വിദഗ്ധർ തുടങ്ങിയവരുടെ സഞ്ചാരം സുഗമമാക്കുന്ന ഇന്ത്യ-ഓസ്ട്രേലിയ കുടിയേറ്റ - ചലനാത്മകത പങ്കാളിത്ത ക്രമീകരണം  ഒപ്പുവച്ചതിനെ ഇരുനേതാക്കളും സ്വാഗതംചെയ്തു. ഇന്ത്യക്കായി പ്രത്യേകം സജ്ജമാക്കിയ മേറ്റ്സ്  എന്ന നവീനമായ നൈപുണ്യപാത ഉൾപ്പെടെയുള്ള ക്രമീകരണമാണിത്.
ഇന്ത്യ-ഓസ്ട്രേലിയ ഹൈഡ്രജൻ ദൗത്യസേനയുടെ പരിശോധനാവിഷയങ്ങൾ അന്തിമമാക്കുന്നതിനെയും അവർ സ്വാഗതംചെയ്തു. സംശുദ്ധ ഹൈഡ്രജന്റെ നിർമാണവും വിന്യാസവും ത്വരിതപ്പെടുത്തുന്നതിനുള്ള അവസരങ്ങളെക്കുറിച്ച് ഇത് ഉപദേശമേകും. ഹൈഡ്രജൻ ഇലക്ട്രോലൈസറുകൾ, ഇന്ധന സെല്ലുകൾ എന്നിവയിൽ ശ്രദ്ധ കേന്ദ്രീകരിക്കുകയും അടിസ്ഥാനസൗകര്യങ്ങൾ, മാനദണ്ഡങ്ങൾ, നിയന്ത്രണങ്ങൾ എന്നിവയെ പിന്തുണയ്ക്കുകയും ചെയ്യും.
ബ്രിസ്ബെയ്നിൽ ഇന്ത്യൻ കോൺസുലേറ്റ് ജനറൽ സ്ഥാപിക്കുന്നതിന് ഓസ്ട്രേലിയ നൽകിയ പിന്തുണയ്ക്കു പ്രധാനമന്ത്രി ശ്രീ മോദി നന്ദി പറഞ്ഞു.
നിയമങ്ങളെ അടിസ്ഥാനമാക്കിയുള്ള അന്താരാഷ്ട്രക്രമത്തിന് അടിവരയിടുന്ന സമാധാനപരവും സമൃദ്ധവും ഏവരെയും ഉൾക്കൊള്ളുന്നതുമായ ഇന്തോ-പസഫിക് മേഖല ഉറപ്പാക്കാനുള്ള ദൃഢനിശ്ചയം ഇരുനേതാക്കളും ആവർത്തിച്ചു. യുഎൻ സുരക്ഷാസമിതി പരിഷ്കരണത്തെക്കുറിച്ചും ഇരുവരും ചർച്ചചെയ്തു.
ഇന്ത്യയുടെ ജി20 അധ്യക്ഷതയ്ക്കും സംരംഭങ്ങൾക്കും ഓസ്ട്രേലിയയുടെ കരുത്തുറ്റ പിന്തുണ പ്രധാനമന്ത്രി ആൽബനീസ് അറിയിച്ചു. 2023 സെപ്റ്റംബറിൽ ന്യൂഡൽഹിയിൽ നടക്കുന്ന ജി 20 ഉച്ചകോടിയിലേക്കു പ്രധാനമന്ത്രി ആൽബനീസ് എത്തുമെന്ന പ്രതീക്ഷയിലാണ് ഇന്ത്യൻ പ്രധാനമന്ത്രി.
ND
(
ഷിപ്പിങ് മന്ത്രാലയം
കൊച്ചിയിലെ വല്ലാർപാടം ടെർമിനലിന്റെ വികസനപ്രവർത്തനങ്ങൾ കേന്ദ്രമന്ത്രി മൻസുഖ് മാണ്ഡവ്യ അവലോകനം ചെയ്തു
കൊച്ചി തുറമുഖത്തെ വല്ലാർപാടം ടെർമിനലിന്റെ വികസന പ്രവർത്തനങ്ങൾ കേന്ദ്ര ഷിപ്പിംഗ് സഹമന്ത്രി ശ്രീ മൻസൂഖ് മാണ്ഡവ്യ വിലയിരുത്തി. ഇന്ത്യയിലെ ആദ്യ ട്രാൻസ് ഷിപ്മെന്റ് തുറമുഖമായ വല്ലാർപാടം ഹബ്ബിന്റെ നിര്വഹണ ചുമതല ഡിപി വേള്ഡ് കമ്പനിക്കാണ്.
ട്രാൻസ് ഷിപ് മെന്റ് ഹബ്ബിന്റെ നിർമ്മാണ പുരോഗതിയുമായി ബന്ധപ്പെട്ടുള്ള വെല്ലുവിളികൾ പരിഹരിച്ച് ദക്ഷിണേഷ്യയിലെ തന്നെ പ്രധാന ട്രാൻസ്ഷിപ്മെന്റ് ഹബ് യാഥാർഥ്യമാക്കാൻ അദ്ദേഹം ഉദ്യോഗസ്ഥർക്ക് നിർദ്ദേശം നൽകി. വല്ലാർപാടം ടെർമിനലു മായി ബന്ധപ്പെട്ട പ്രശ്നങ്ങൾ പരിഹരിക്കുന്നതിന് ഷിപ്പിംഗ് മന്ത്രാലയം പ്രഥമ പരിഗണന നൽകുന്നതായി ശ്രീ മനസുഖ് മാണ്ഡവ്യ പറഞ്ഞു.
കപ്പലിൽ നിന്നുള്ള കണ്ടെയ്നറുകൾ താൽക്കാലികമായി സംഭരിച്ചു വയ്ക്കുകയും അവയുടെ ലക്ഷ്യസ്ഥാനത്തേക്ക് ഉള്ള മറ്റു കപ്പലുകളിലേക്ക് കയറ്റി അയയ്ക്കുകയും ചെയ്യുന്ന തുറമുഖ ടെർമിനലാണ് ട്രാൻസ്ഷിപ്മെന്റ് ഹബ്. തദ്ദേശീയമായി വല്ലാർപാടം ടെർമിനൽ എന്ന് അറിയപ്പെടുന്ന കൊച്ചി ഇന്റർനാഷണൽ കണ്ടെയ്നർ ട്രാൻസ്ഷിപ്മെന്റ് ടെർമിനൽ ഇന്ത്യന് തീരത്ത് തന്ത്രപ്രധാനമായ ഇടത്താണ് സ്ഥിതി ചെയ്യുന്നത്.
ഇവിടെ ഒരു ട്രാൻസ്ഷിപ്മെന്റ് ഹബ്ബിനു വേണ്ടിയുള്ള എല്ലാ മാനദണ്ഡങ്ങളും ഉണ്ട്. അന്താരാഷ്ട്ര സമുദ്ര പാതകളുടെ സമീപത്തായുള്ള തുറമുഖം, രാജ്യത്തെ മറ്റു ചെറു തുറമുഖങ്ങളും ആയി ഏറ്റവും കുറഞ്ഞ ശരാശരി നോട്ടിക്കൽ ദൂരം, മുന്ദ്ര മുതൽ കൊൽക്കത്ത വരെയുള്ള പടിഞ്ഞാറ്- കിഴക്കൻ തീരങ്ങളിലെ ചെറു തുറമുഖങ്ങളും ആയി കപ്പൽ ഗതാഗത സൗകര്യം, ഉൾനാടൻ വിപണികളുമായി സാമീപ്യം, വലിയ കപ്പലുകൾ കൈകാര്യം ചെയ്യാനുള്ള അടിസ്ഥാന സൗകര്യം, ആവശ്യത്തിനനുസരിച്ച് സൗകര്യങ്ങള് വികസിപ്പിക്കുന്നതിനുള്ള ശേഷി എന്നിവ വല്ലാർപാടത്തെ പ്രത്യേകതകളാണ്. ദക്ഷിണേന്ത്യയിലേക്ക് ഉള്ള പ്രധാനകവാടം ആയും ദക്ഷിണേന്ത്യയിലെ പ്രധാന ട്രാൻസ്ഷിപ്മെന്റ് ഹബ് ആക്കിയും മാറ്റുക എന്ന ലക്ഷ്യത്തോടെ ആണ് വല്ലാർപാടം ടെർമിനൽ വികസിപ്പിക്കാന് ഉദ്ദേശിച്ചിരിക്കുന്നത്.
PIB Headquarters
നേത്രാവതി എക്സ്പ്രസിന്റെ സമയം പുനക്രമീകരിച്ചു
തിരുവനന്തപുരം സെന്ട്രലിന് നിന്ന് നാളെ  രാവിലെ 9.50 ന് പുറപ്പെടേണ്ട ലോകമാന്യ തിലക് നേത്രാവതി എക്സ്പ്രസ് നാളെ ഉച്ചയ്ക്ക് 1.50 നെ പുറപ്പെടുകയുള്ളൂവെന്ന് ദക്ഷിണ റെയില്വെ അറിയിച്ചു.
(റോഹാ, നാഗാഥാനെ സ്റ്റേഷനുകള്ക്കിടയില് ഇരട്ട പാത കമ്മീഷന് ചെയ്യുന്നതുമായി ബന്ധപ്പെട്ട് മധ്യ റെയില്വെ ഏര്പ്പെടുത്തിയ ഗതാഗത നിയന്ത്രണത്തെ തുടര്ന്നാണിത്.
ആരോഗ്യ, കുടുംബക്ഷേമ മന്ത്രാലയം
സാർവദേശീയ ആരോഗ്യ സംരക്ഷണ ദിനാഘോഷങ്ങൾക്ക് ഡോ. ഭാരതി പ്രവീൺ പവാർ ആധ്യക്ഷം വഹിച്ചു.
ന്യൂഡൽഹി ,ഡിസംബർ 13, 2021
2021 ലെ സാർവദേശീയ ആരോഗ്യ സംരക്ഷണ  ദിനാഘോഷങ്ങൾക്ക് ആരോഗ്യ കുടുംബക്ഷേമ മന്ത്രാലയത്തിന്റെ ചുമതലയുള്ള കേന്ദ്രസഹമന്ത്രി ഡോ. ഭാരതി പ്രവീൺ പവാർ ഇന്ന് ന്യൂഡൽഹിയിൽ ആധ്യക്ഷം വഹിച്ചു. 'ആരുടേയും ആരോഗ്യം വിട്ടുപോകാതെ :എല്ലാവർക്കുമായി ആരോഗ്യ സംവിധാനങ്ങളിൽ നിക്ഷേപിക്കുക' എന്ന പ്രമേയം അടിസ്ഥാനമാക്കിയുള്ള സാങ്കേതിക സംവാദങ്ങൾ ഉൾപ്പെടുന്ന ഒരു ദിവസത്തെ ശില്പശാലയിലും കേന്ദ്രസഹമന്ത്രി പങ്കെടുത്തു
പ്രാഥമിക -ദ്വിതീയ-ത്രിദീയ തലങ്ങളിൽ ഗുണമേന്മയുള്ള ആരോഗ്യ പരിപാലന സംവിധാനങ്ങൾ നൽകേണ്ടതിന്റെ ആവശ്യകത എടുത്തു പറഞ്ഞ കേന്ദ്രമന്ത്രി, എല്ലാവരുടേയും ഒപ്പം എല്ലാവരുടെയും വിശ്വാസം എന്ന ലക്ഷ്യത്തോടെ ഇവയെല്ലാം ഉൾപ്പെടുത്തിക്കൊണ്ടുള്ള ആയുഷ്മാൻ ഭാരത് പദ്ധതിയ്ക്ക് ഭാരതസർക്കാർ 2018ൽ തുടക്കംകുറിച്ചത് ചൂണ്ടിക്കാട്ടി.
സമൂഹത്തിന് ഏറ്റവുമടുത്ത സേവനങ്ങൾ ലഭ്യമാക്കുന്നത് ലക്ഷ്യമിട്ട് 2018 പ്രാഥമിക ആരോഗ്യ പാലനത്തിനു തുടക്കമിട്ടിരുന്നു . 2018 സെപ്റ്റംബറിൽ കൊണ്ടുവന്ന AB-PMJAY, ആയുഷ്മാൻ ഡിജിറ്റൽ ദൗത്യം, ഇക്കൊല്ലം തുടക്കമിട്ട പി എം ആയുഷ്മാൻ ഭാരത് ആരോഗ്യ അടിസ്ഥാനസൗകര്യ ദൗത്യം എന്നിവയിലൂടെ ഇതിന് കരുത്ത് പകരുകയും ചെയ്തു
ലോകമൊട്ടാകെ നിരവധി പ്രവർത്തനങ്ങൾക്ക് കോവിഡ് മഹാമാരി കാലതാമസം സൃഷ്ടിച്ചപ്പോൾ മഹാമാരി കാലത്തും ഇന്ത്യയിലെ ആരോഗ്യ പാലന കേന്ദ്രങ്ങളിലെ  പ്രവർത്തനങ്ങൾ വർദ്ധിക്കുകയായിരുന്നു
2022 മാർച്ച് ഓടെ രാജ്യമൊട്ടാകെ ഇത്തരത്തിൽ 1.10 ലക്ഷം കേന്ദ്രങ്ങൾ സ്ഥാപിക്കാനാണ് ലക്ഷ്യമിടുന്നത്. നിലവിൽ രാജ്യത്തുടനീളം ഇത്തരത്തിലുള്ള 81,000 ലേറെ കേന്ദ്രങ്ങളാണ് പ്രവർത്തിക്കുന്നത്
മികച്ചതും അനുകരണീയവുമായ ആരോഗ്യ പാലന മാതൃകകൾ സംബന്ധിച്ച ആരോഗ്യ സംരക്ഷണ പ്രവർത്തനങ്ങളെക്കുറിച്ചുള്ള ഒരു കോഫി ടേബിൾ ബുക്കും, വിപുലീകരിച്ച സേവനങ്ങളുമായി ബന്ധപ്പെട്ട പ്രാഥമിക ആരോഗ്യപാലന സംഘങ്ങൾക്കുള്ള പരിശീലന മാനുവലുകളും കേന്ദ്ര മന്ത്രി പുറത്തിറക്കി
പകർച്ചവ്യാധി -ഇതര രോഗങ്ങൾ സംബന്ധിച്ച് ജനങ്ങൾക്കിടയിൽ അവബോധം സൃഷ്ടിക്കുന്നതിന് സഹായകരമാകുന്ന രീതിയിൽ NPCDCS പരിപാടിക്ക് കീഴിൽ ഒരു എസ്എംഎസ് സംവിധാനത്തിനും ഇന്ന്തുടക്കമിട്ടു
IE/SKY
ഷിപ്പിങ് മന്ത്രാലയം
രാജ്യത്ത് സീപ്ലെയിൻ സേവനങ്ങൾ വികസിപ്പിക്കുന്നത് ലക്ഷ്യമിട്ടുള്ള ധാരണാപത്രം ഷിപ്പിംഗ് മന്ത്രാലയവും വ്യോമയാന മന്ത്രാലയവും തമ്മിൽ ഇന്ന് ഒപ്പുവച്ചു
(ന്യൂഡൽഹി, ജൂൺ 15, 2021
രാജ്യത്ത് സീപ്ലെയിൻ സേവനങ്ങൾ വികസിപ്പിക്കുന്നത് ലക്ഷ്യമിട്ടുള്ള ധാരണാപത്രം തുറമുഖ ഷിപ്പിംഗ് ജലപാത മന്ത്രാലയവും , വ്യോമയാന മന്ത്രാലയവും  തമ്മിൽ ഇന്ന് ഒപ്പുവച്ചു.. തുറമുഖ ഷിപ്പിംഗ് ജലപാത മന്ത്രാലയത്തിന്റെ ചുമതലയുള്ള സഹമന്ത്രി ശ്രീ മൻസൂഖ് മാണ്ഡവ്യ, കേന്ദ്ര വ്യോമയാന മന്ത്രി ഹർദീപ് സിംഗ് പുരി എന്നിവർ ഇന്ന് നടന്ന ധാരണാപത്രം ഒപ്പ് വയ്ക്കൽ ചടങ്ങിൽ സന്നിഹിതരായിരുന്നു
രാജ്യത്ത് സീപ്ലെയിൻ സേവനങ്ങൾ യാഥാർഥ്യമാക്കുന്നതിലെ നാഴികക്കല്ലാണ് ഈ ധാരണാപത്രത്തിന്റെ ഒപ്പ് വെയ്ക്കൽ. RCS-UDAN പദ്ധതിക്ക് കീഴിൽ, ഭാരത സർക്കാരിന്റെ അധികാരപരിധിയിലുള്ള പ്രദേശത്ത് ഷെഡ്യൂൾഡ്/ നോൺ ഷെഡ്യൂൾഡ് സീപ്ലെയിൻ സേവനങ്ങളുടെ പ്രവർത്തനം വികസിപ്പിക്കാൻ ധാരണാപത്രം ലക്ഷ്യമിടുന്നു
ധാരണാപത്രം പ്രകാരം രാജ്യത്ത് സീപ്ലെയിൻ സേവനങ്ങൾ സമയോചിതമായി സജ്ജമാക്കുന്നതിന്റെ ഭാഗമായി തുറമുഖ ഷിപ്പിംഗ് ജലപാത മന്ത്രാലയം , വ്യോമയാന മന്ത്രാലയം വിനോദസഞ്ചാര മന്ത്രാലയങ്ങളിലെ ഉദ്യോഗസ്ഥരടങ്ങുന്ന ഒരു കോ-ഓർഡിനേഷൻ സമിതിക്ക് രൂപം നൽകുന്നതാണ്
വാട്ടർ ഏയ്റോഡോമുകൾക്ക് ആവശ്യമായ അടിസ്ഥാന സൗകര്യങ്ങൾ വികസിപ്പിക്കുന്നതിനായി ഉള്ള പ്രദേശങ്ങൾ തുറമുഖ ഷിപ്പിംഗ് ജലപാത മന്ത്രാലയം കണ്ടെത്തുകയും, വ്യോമയാന മന്ത്രാലയം, DGCA & AAI എന്നിവയുടെ സഹകരണത്തോടെ ആവശ്യമായ നിയമ അനുമതികൾ ലഭ്യമാക്കുകയും ചെയ്യും
ലേല നടപടികൾക്കും, യോഗ്യതകൾ ഉള്ള എയർലൈൻ കമ്പനികളുടെ തിരഞ്ഞെടുക്കലിനും വ്യോമയാന മന്ത്രാലയം നേതൃത്വം നൽകുകയും ബന്ധപ്പെട്ട റൂട്ട്കളിലേക്കും സ്ഥലങ്ങളിലേക്കും ഇവരെ നിയോഗിക്കുകയും ചെയ്യുന്നതാണ്.
വാട്ടർ ഏയ്റോഡോമുകൾക്ക് ആവശ്യമായ സാമ്പത്തിക പിന്തുണ ലഭ്യമാക്കാൻ MoCA യ്ക്ക് ചുമതലയുണ്ട്. എല്ലാ സംസ്ഥാനങ്ങളിലെ ചീഫ് സെക്രട്ടറി മാരുമായി ചേർന്നുള്ള പ്രവർത്തനവും മന്ത്രാലയം ഉറപ്പാക്കുന്നതാണ്
രാജ്യത്ത് പുതിയ വാട്ടർ എയറോഡ്രോമുകൾ വികസിപ്പിക്കുന്നതിനും സീപ്ലെയിൻ പാതകൾ സജ്ജമാക്കുന്നതിനും ഇരു മന്ത്രാലയങ്ങളും തമ്മിൽ ഒപ്പുവെച്ച പുതിയ ധാരണാപത്രം വഴി തുറക്കുമെന്ന് പ്രതീക്ഷിക്കുന്നതായി ശ്രീ ഹർദീപ് സിംഗ് പുരി അഭിപ്രായപ്പെട്ടു . രാജ്യത്ത് ഒരു പുതിയ തരത്തിലുള്ള വിനോദസഞ്ചാര സേവനത്തിന് ഇത് കരുത്തുപകരും
പരിസ്ഥിതി സൗഹൃദമായ സീപ്ലെയിൻ ഗതാഗതത്തിലൂടെ തടസ്സങ്ങൾ ഇല്ലാത്ത യാത്രാസൗകര്യം ഉറപ്പാക്കുന്നതിന് പുറമേ, രാജ്യത്തെ വിനോദസഞ്ചാര മേഖലയ്ക്കും ധാരണാ പത്രം ഒപ്പു വെച്ചത് കരുത്തു പകരുമെന്ന് ശ്രീ. മൻസൂഖ് മാണ്ഡവ്യ പ്രസ്താവിച്ചു
പ്രത്യേക സേവനങ്ങളും ഫീച്ചറുകളും
9606 വ്യാജ മൊബൈൽ നമ്പറുകൾ ടെലികമ്യൂണിക്കേഷന്സ് വകുപ്പ്  വിച്ഛേദിച്ചു; വ്യാജവും വിശ്വാസ്യത ഇല്ലാത്തതുമായ മൊബൈൽ കണക്ഷനുകൾ, ASTR എന്ന സംവിധാനം ഉപയോഗിച്ച് വിച്ഛേദിച്ചു
 വിച്ഛേദിച്ചു.
നിർമ്മിത ബുദ്ധി അഥവാ ആർട്ടിഫിഷ്യൽ ഇന്റലിജൻസ്  എന്ന നൂതനവും സുശക്തവുമായ സാങ്കേതിക വിദ്യയെ അടിസ്ഥാനമാക്കിയുള്ള ASTR എന്ന മുഖം തിരിച്ചറിയൽ സംവിധാനം വഴി, സംസ്ഥാനത്തെ ടെലികോം സിം വരിക്കാരെ പരിശോധിച്ചതിന് ശേഷമാണ് DoT ഈ നടപടി സ്വീകരിച്ചത്. സൈബർ കുറ്റകൃത്യങ്ങൾ തടയുന്നതിനായി വ്യാജവും വിശ്വാസ്യത ഇല്ലാത്തതുമായ മൊബൈൽ കണക്ഷനുകൾ വിശകലനം ചെയ്യുന്നതിനും തിരിച്ചറിയുന്നതിനും ഇല്ലാതാക്കുന്നതിനുമാണ് ഈ സംവിധാനം നടപ്പിലാക്കിയിട്ടുള്ളത്. ഈ സംവിധാനം മുഖേന ഉപഭോക്താക്കളുടെ ഫോട്ടോകൾ പരിശോധിക്കുകയും, മറ്റുള്ളവയുമായി താരതമ്യം ചെയ്യുകയും, ചെയ്യുമ്പോൾ ഒരേ ഫോട്ടോ തന്നെ ഒന്നിൽ കൂടുതൽ അപേക്ഷകൾക്കൊപ്പം/വരിക്കാർക്കൊപ്പം ഒത്തുവന്നതോടെയാണ് അനധികൃത കണക്ഷനുകൾ കണ്ടെത്തിയത്.
ബോണഫൈഡ് അല്ലാത്ത മൊബൈൽ കണക്ഷനുകൾ കണ്ടെത്തുന്നതിന് സംസ്ഥാനത്തെ എല്ലാ ടെലികോം സേവന ദാതാക്കളുടെയും സംയോജിത വരിക്കാരുടെ ഡാറ്റാ ബേസ് ASTR മുഖേന വിശകലനം ചെയ്തു. അങ്ങനെ കണ്ടെത്തിയ സംശയാസ്പദമായ 11,462 കണക്ഷനുകൾ, ബന്ധപ്പെട്ട ടെലികോം ഓപ്പറേറ്റർമാർ സൂക്ഷ്മ പരിശോധന നടത്തുകയും, 9606 കണക്ഷനുകൾക്ക് വ്യാജ രേഖകൾ ഉപയോഗിച്ചിട്ടുണ്ടെന്നും തെളിഞ്ഞതിന്റെ അടിസ്ഥാനത്തിൽ വിച്ഛേദിക്കുകയും ചെയ്തു. ഒപ്പം, ഇത്തരം വിശകലനത്തിന്റെ അടിസ്ഥാനത്തിൽ, നിയമ വിരുദ്ധമായ പ്രവർത്തനങ്ങളിൽ ഏർപ്പെട്ടിരിക്കുന്ന വിൽപ്പന ഏജന്റുമാരായ ‘പോയിന്റ് ഓഫ് സെയിൽസ്’  സിം വിൽപ്പനക്കാരെയും സേവന ദാതാക്കൾ കരിമ്പട്ടികയിൽ പെടുത്തിയിട്ടുണ്ട്. അന്വേഷണത്തിനും കുറ്റക്കാർക്കെതിരെ ആവശ്യമായ നടപടി സ്വീകരിക്കുന്നതിനുമായി സേവന ദാതാക്കൾ പൊലീസിന് പരാതികൾ നൽകിയിട്ടുണ്ട്. കേരളത്തിലെ സൈബർ കുറ്റകൃത്യങ്ങൾ ഉൾപ്പെടെയുള്ള വിവിധ നിയമവിരുദ്ധ പ്രവർത്തനങ്ങൾക്ക് വ്യാജ മൊബൈൽ കണക്ഷനുകൾ ഉപയോഗിക്കുന്നത് തടയാൻ ഈ നടപടികൾ സഹായിക്കും .
വനിതാ, ശിശു വികസന മന്ത്രാലയം
പിഎം കെയേഴ്സ് ഫോർ ചിൽഡ്രൻ പദ്ധതിക്കായുള്ള മാർഗ്ഗനിർദ്ദേശങ്ങൾ ഗവൺമെന്റ് പുറപ്പെടുവിച്ചു
ന്യൂഡൽഹി, ഒക്ടോബർ 07, 2021
പിഎം കെയേഴ്സ്  ഫോർ ചിൽഡ്രൻ പദ്ധതിക്കായുള്ള വിശദമായ മാർഗ്ഗനിർദ്ദേശങ്ങൾ കേന്ദ്ര വനിതാ ശിശു വികസന മന്ത്രാലയം പുറത്തിറക്കി. കോവിഡ് മഹാമാരിയിൽ മാതാപിതാക്കളെ നഷ്ടപ്പെട്ട കുട്ടികളുടെ സമഗ്രമായ പരിചരണവും സംരക്ഷണവും സുസ്ഥിരമായ രീതിയിൽ ഉറപ്പാക്കുക എന്നതാണ് പദ്ധതിയുടെ ലക്ഷ്യം. ആരോഗ്യ ഇൻഷുറൻസിലൂടെ കുട്ടികളുടെ ക്ഷേമം ഉറപ്പാക്കുക, വിദ്യാഭ്യാസത്തിലൂടെ അവരെ ശാക്തീകരിക്കുക, 23 വയസ്സ് പൂർത്തിയാകുമ്പോൾ സാമ്പത്തിക പിന്തുണയോടെ സ്വയം പര്യാപ്തത കൈവരിക്കുന്നതിന് അവരെ സജ്ജമാക്കുക എന്നിവയും പദ്ധതി ലക്ഷ്യമിടുന്നു.
ഈ പദ്ധതി ഒരു കേന്ദ്രീകൃത സമീപനത്തിലൂടെയും ഗ്യാപ്പ് ഫണ്ടിങ്ങിലൂടെയും, വിദ്യാഭ്യാസം, ആരോഗ്യം, 18 വയസ്സ് മുതൽ പ്രതിമാസ സ്റ്റൈപ്പന്റ്, 23 വയസ്സ് പൂർത്തിയാകുമ്പോൾ ഒറ്റത്തവണയായി 10 ലക്ഷം രൂപ എന്നിവ ഇത്തരം കുട്ടികൾക്ക് ഉറപ്പുവരുത്തുന്നു.
സ്കീമിന് കീഴിലുള്ള ആനുകൂല്യങ്ങളിൽ ഇവ ഉൾപ്പെടുന്നു:
i. താമസത്തിനുള്ള പിന്തുണ
ii. പ്രീ-സ്കൂളിനും സ്കൂൾ വിദ്യാഭ്യാസത്തിനും സഹായം
iii. ആരോഗ്യ ഇൻഷുറൻസ്
iv. സാമ്പത്തിക സഹായം
പദ്ധതിയുടെ വിശദമായ മാർഗ്ഗനിർദ്ദേശങ്ങൾ കാണാൻ ഇവിടെ ക്ലിക്ക് ചെയ്യുക:
https://static.pib.gov.in/WriteReadData/specificdocs/documents/2021/oct/doc202110711.pdf
RRTN/SKY
പ്രധാനമന്ത്രിയുടെ ഓഫീസ്
ഫ്രാന്സില്, നീസില് പള്ളിക്കുള്ളില് നടന്ന ഭീകരവാദ ആക്രമണത്തെ പ്രധാനമന്ത്രി ശക്തമായി അപലപിച്ചു
ഇന്ന് നീസില് പള്ളിക്കുള്ളില് നടന്ന ഹീനമായതുള്പ്പെടെ ഫ്രാന്സില് അടുത്തിടെ ഉണ്ടായ എല്ലാ ഭീകരാക്രമത്തെയും പ്രധാനമന്ത്രി ശ്രീ നരേന്ദ്രമോദി ശക്തമായി അപലപിച്ചു.
''ഇന്ന് നീസിൽ പള്ളിക്കുള്ളില് ഉണ്ടായ ഹീനമായ ആക്രമണം ഉള്പ്പെടെ അടുത്തിടെ ഫ്രാന്സില് നടന്ന എല്ലാ ഭീകരാക്രമണത്തെയും ഞാന് ശക്തമായി അപലപിക്കുന്നു. ഇരകളുടെ കുടുംബത്തോടും ഫ്രാന്സിലെ ജനതയോടും ഞങ്ങളുടെ അഗാധവും ഹൃദയംഗമവുമായ അനുശോചനം രേഖപ്പെടുത്തുന്നു. ഭീകരതയ്ക്കെതിരായ ഫ്രാന്സിന്റെ പോരാട്ടത്തിനൊപ്പം ഇന്ത്യ നിലകൊള്ളും'' ഒരു ട്വീറ്റില് പ്രധാനമന്ത്രി പറഞ്ഞു.
നിതി ആയോഗ്
അടൽ ഇന്നൊവേഷൻ മിഷൻ ‘ആസാദി കാ അമൃത് മഹോത്സവ് ’ ആഘോഷിക്കുന്നു
ന്യൂഡൽഹി: ഏപ്രിൽ 28 , 2022
അടൽ ഇന്നൊവേഷൻ മിഷൻ  ഇന്ന് ഡോ. അംബേദ്കർ ഇന്റർനാഷണൽ സെന്ററിൽ  ആസാദി കാ അമൃത് മഹോത്സവം ആഘോഷിച്ചു.
കഴിഞ്ഞകാലങ്ങളിലെ ഇന്ത്യയുടെ നൂതനാശയ യാത്രയെ അടയാളപ്പെടുത്തുന്ന 75 നിർണായക ആശയങ്ങളുടെ പ്രത്യേക പ്രദർശനവും നടന്നു . എഐഎമ്മിന്റെ ടിങ്കറിംഗ് ലാബുകളിൽ നിന്നും ഇൻകുബേഷൻ ഇക്കോസിസ്റ്റത്തിൽ നിന്നുമുള്ള വിദഗ്ധർ സൃഷ്ടിച്ച ഇന്നൊവേഷൻ പ്രോട്ടോടൈപ്പുകളുടെ പ്രദർശനത്തോടൊപ്പം എഐഎമ്മിന്റെ യാത്രയും നൂതനാശയ രംഗത്ത് നൽകിയ സംഭാവനയും ഈ പരിപാടിയിൽ ചിത്രീകരിച്ചു.
 രണ്ടാം പതിപ്പിന്റെ ഉദ്ഘാടന ചടങ്ങ് കൂടിയായിരുന്നു ഇത് . ഗ്രാന്റ് അധിഷ്ഠിത സംവിധാനത്തിലൂടെ ദേശീയ പ്രാധാന്യവും സാമൂഹിക പ്രസക്തിയും ഉള്ള മേഖലകളിൽ നൂതന സാങ്കേതികവിദ്യകളെ അടിസ്ഥാനമാക്കി ഉൽപന്നങ്ങൾ/പരിഹാരങ്ങൾ സൃഷ്ടിക്കുന്നതിന് സാങ്കേതിക മേഖലയിൽ പ്രാവീണ്യമുള്ളവരെ സഹായിക്കുകയാണ് ഈ ചലഞ്ചിലൂടെ ലക്ഷ്യമിടുന്നത്.
അടൽ ടിങ്കറിംഗ് ലാബിലെ വിദ്യാർത്ഥികൾക്കായി 'ഹോഴ്സ് സ്റ്റേബിൾ ജൂനിയർ' ആരംഭിക്കുമെന്നും എഐഎം പ്രഖ്യാപിച്ചു. ഇന്ത്യയുടെ സ്വന്തം നിക്ഷേപ റിയാലിറ്റി ഷോയാണ് ഹോഴ്സ് സ്റ്റേബിൾ. ഇത് സംരംഭകത്വത്തെ പഠിപ്പിക്കാനും പ്രോത്സാഹിപ്പിക്കാനും സ്റ്റാർട്ടപ്പ് ഇക്കോസിസ്റ്റത്തിൽ ഫണ്ടിംഗ് വർദ്ധിപ്പിക്കാനും വിഭാവനം ചെയ്യുന്നു.
സ്കൂളുകൾ, സർവ്വകലാശാലകൾ, ഗവേഷണ സ്ഥാപനങ്ങൾ, സ്വകാര്യ, എംഎസ്എംഇ മേഖലകൾ, തുടങ്ങി സമൂഹത്തിൽ ഉടനീളം സംരംഭകത്വത്തിന്റെ ഒരു ആവാസവ്യവസ്ഥ സൃഷ്ടിച്ചതിന് അടൽ ഇന്നൊവേഷൻ മിഷനെ സമ്മേളനത്തെ അഭിസംബോധന ചെയ്ത കേന്ദ്ര സഹമന്ത്രി ഡോ. ജിതേന്ദ്ര സിംഗ് അഭിനന്ദിച്ചു. അടൽ ഇന്നൊവേഷൻ മിഷൻ പോലുള്ള സ്ഥാപനങ്ങളിലൂടെയാണ് താല്പര്യമുള്ളവർക്ക് പ്ലാറ്റ്ഫോമുകളും സഹകരണ അവസരങ്ങളും നൽകിക്കൊണ്ട് ഒരു നൂതനാശയ ആവാസവ്യവസ്ഥ സൃഷ്ടിക്കാൻ ഇന്ത്യ ലക്ഷ്യമിടുന്നതെന്നും അദ്ദേഹം കൂട്ടിച്ചേർത്തു.
അടൽ ടിങ്കറിംഗ് ലാബുകൾ വഴി സ്കൂൾ കുട്ടികളിൽ നൂതന ആശയ മനോഭാവം വളർത്തിയെടുക്കുന്നത് മുതൽ അടൽ കമ്മ്യൂണിറ്റി ഇന്നൊവേഷൻ സെന്ററുകൾ, എഐഎംഐസി ചലഞ്ചുകൾ തുടങ്ങിയ പരിപാടികളിലൂടെ സ്റ്റാർട്ടപ്പുകളേയും ഇന്നൊവേറ്ററുകളേയും പിന്തുണയ്ക്കുന്നത് വരെയുള്ള പ്രവർത്തനങ്ങളിലൂടെ രാജ്യത്തെ നൂതനാശയ- സംരംഭക ആവാസവ്യവസ്ഥയുടെ പ്രോത്സാഹനമാണ് അടൽ ഇൻകുബേഷൻ സെന്ററുകൾ വഴി നടത്തുന്നതെന്ന് ,കേന്ദ്ര സഹമന്ത്രി ശ്രീ. റാവു ഇന്ദർജിത് സിംഗ് തന്റെ പ്രസംഗത്തിൽ പറഞ്ഞു.
ചടങ്ങിൽ എഐഎമ്മിലെയും ഇന്ത്യൻ ഇന്നൊവേഷൻ മേഖലയിലെയും പ്രമുഖ വ്യക്തികൾ, സ്ഥാപനങ്ങൾ, സ്റ്റാർട്ടപ്പുകൾ, അധ്യാപകർ, വിദ്യാർത്ഥികൾ , മറ്റ് പ്രധാന പങ്കാളികൾ എന്നിവർ പങ്കെടുത്തു. നിരവധി സംവാദ സെഷനുകളും പരിപാടിയുടെ ഭാഗമായി നടന്നു
IE/SKY
യു.പി.എസ്.സി
2021 ഓഗസ്റ്റിൽ യുപിഎസ്സി അന്തിമമാക്കിയ റിക്രൂട്ട്മെന്റ് ഫലങ്ങൾ
ന്യൂ ഡൽഹി: സെപ്റ്റംബർ 22, 2021
ഇനിപ്പറയുന്ന നിയമന ഫലങ്ങൾ യൂണിയൻ പബ്ലിക് സർവീസ് കമ്മീഷൻ 2021 ഓഗസ്റ്റ് മാസത്തിൽ അന്തിമമാക്കി. ശുപാർശ ചെയ്യപ്പെട്ട പരീക്ഷാര്ഥികളെ തപാൽ മുഖേന നേരിട്ട് അറിയിച്ചിട്ടുണ്ട്. മുഴുവൻ പട്ടിക കാണുന്നതിന് ലിങ്കിൽ ക്ലിക്ക് ചെയ്യുക:
https://static.pib.gov.in/WriteReadData/specificdocs/documents/2021/sep/doc202192201.pdf
(Visitor Counter : 123
പ്രധാനമന്ത്രിയുടെ ഓഫീസ്
സന്ത് രവിദാസിന്റെ ജയന്തിയുടെ തലേന്ന് പ്രധാനമന്ത്രി അദ്ദേഹത്തെ അനുസ്മരിച്ചു
പ്രധാനമന്ത്രി ശ്രീ നരേന്ദ്ര മോദി സന്ത് രവിദാസിനെ അദ്ദേഹത്തിന്റെ ജയന്തി ദിനത്തിന്റെ തലേന്ന് അനുസ്മരിച്ചു. തന്റെ ഗവൺമെന്റിന്റെ ഓരോ ചുവടും പൂജ്യ ശ്രീ ഗുരു രവിദാസ് ജിയുടെ ആത്മാവിനെ ഉൾക്കൊള്ളുന്നു എന്നതിൽ തനിക്ക് അഭിമാനമുണ്ടെന്നും അദ്ദേഹം പറഞ്ഞു.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു :
"നാളെ മഹാനായ സന്യാസി ഗുരു രവിദാസ് ജിയുടെ ജന്മവാർഷികമാണ്. സമൂഹത്തിൽ നിന്ന് ജാതി, തൊട്ടുകൂടായ്മ തുടങ്ങിയ ദുരാചാരങ്ങൾ ഇല്ലാതാക്കാൻ അദ്ദേഹം തന്റെ ജീവിതം ഉഴിഞ്ഞുവെച്ച രീതി ഇന്നും നമുക്കെല്ലാവർക്കും പ്രചോദനമാണ്."
“ഈ അവസരത്തിൽ, സന്ത് രവിദാസ് ജിയുടെ പുണ്യസ്ഥലത്തെക്കുറിച്ചുള്ള ചില കാര്യങ്ങൾ ഞാൻ ഓർമ്മിപ്പിക്കുന്നു. 2016-ലും 2019-ലും എനിക്ക് അവിടെ പ്രണാമം അർപ്പിക്കാനും ലങ്കാർ ചെയ്യാനും ഉള്ള പദവി ലഭിച്ചു. ഒരു എംപി എന്നവി നിലയിൽ ഞാൻ അന്ന് തീരുമാനിച്ചിരുന്നു, തീർഥാടന സ്ഥലത്തിന്റെ വികസന പ്രവർത്തനങ്ങളിൽ ഒരു വിട്ടുവീഴ്ചയും ഉണ്ടാകില്ലെന്ന്.
“നമ്മുടെ ഗവൺമെന്റിന്റെ ഓരോ ചുവടിലും ഓരോ പദ്ധതിയിലും പൂജ്യശ്രീ ഗുരു രവിദാസ് ജിയുടെ ആത്മാവ് ഞങ്ങൾ ഉൾക്കൊണ്ടിരുന്നുവെന്ന് പ്രസ്താവിക്കുന്നതിൽ എനിക്ക് അഭിമാനമുണ്ട്. ഇത് മാത്രമല്ല, അദ്ദേഹത്തിന്റെ സ്മരണയ്ക്കായി കാശിയിലെ നിർമ്മാണ പ്രവർത്തനങ്ങൾ പൂർണ്ണ മഹത്വത്തോടും ദൈവികതയോടും കൂടിയാണ് നടക്കുന്നത്. "
ND--
(
പ്രത്യേക സേവനങ്ങളും ഫീച്ചറുകളും
എച്ച്.എല് എല്ലിന്റെ മൂന്നു മെന്സ്ട്രല് കപ്പ് ബ്രാന്ഡുകള് കേന്ദ്ര ആരോഗ്യ സഹമന്ത്രി പുറത്തിറക്കി
തിരുവനന്തപുരം: എച്ച്.എല് എല് ലൈഫ്കെയര് ലിമിറ്റഡ് 'തിങ്കള്', 'വെല്വെറ്റ്', 'കൂള് കപ്പ്' എന്നീ മൂന്നുതരം മെന്സ്ട്രല് കപ്പ് ബ്രാന്ഡുകള് വിപണിയില് അവതരിപ്പിച്ചു. എച്ച്.എല്എല്ലിന്റെ കോര്പ്പറേറ്റ് ആര് & ഡി സെന്ററില് നടന്ന ചടങ്ങില് കേന്ദ്ര ആരോഗ്യ കുടുംബക്ഷേമ സഹമന്ത്രി ഡോ. ഭാരതി പ്രവീണ് പവാറാണ് പുതിയ ബ്രാന്ഡുകള് പുറത്തിറക്കിയത്.
കേന്ദ്ര ആരോഗ്യ കുടുംബക്ഷേമ മന്ത്രാലയത്തിന്റെ കീഴിലുള്ള പൊതുമേഖലാ സ്ഥാപനമാണ് എച്ച്.എല്.എല് ലൈഫ് കെയര് ലിമിറ്റഡ്. ആര്ത്തവ ശുചിത്വ രംഗത്തെ വലിയ മുന്നേറ്റമാണ് മെന്സ്ട്രല് കപ്പുകളെന്ന് മന്ത്രി പറഞ്ഞു. ഉപയോഗിക്കാന് സൗകര്യപ്രദവും പരിസ്ഥിതി സൗഹൃദവുമായ ഉല്പ്പന്നമാണിത്. ആരോഗ്യ രംഗത്ത് എച്ച്.എല്.എല്ലിനുള്ള വിപുലമായ അനുഭവം കണക്കിലെടുക്കുമ്പോള് എച്ച്.എല്.എല്ലിന്റെ മെന്സ്ട്രല് കപ്പുകള് വിപണിയില് മികച്ച പ്രകടനം കാഴ്ച്ചവയ്ക്കുമെന്ന് ഉറപ്പുണ്ടെന്ന് മന്ത്രി പറഞ്ഞു.
ഗര്ഭനിരോധനം, ഫാര്മ, ഡയഗ്നോസ്റ്റിക്സ്, തുടങ്ങി സമസ്ത മേഖലയിലും എച്ച്.എല്.എല് ഉയര്ന്ന നിലവാരമാണ് കാത്തു സൂക്ഷിക്കുന്നതെന്ന് മന്ത്രി പറഞ്ഞു. രാജ്യത്തെ എല്ലാ വിഭാഗത്തിലുള്ള ജനങ്ങള്ക്കും മികച്ച സേവനം നല്കുക എന്ന ശക്തമായ ദൗത്യമാണ് എച്ച്.എല്എല് ഏറ്റെടുത്തിരിക്കുന്നത്. ഇത് വളരെ പ്രശംസനീയമാണെന്ന് മന്ത്രി കൂട്ടിച്ചേര്ത്തു. എച്ച്.എല്.എല്ലിന്റെ സി&എം.ഡി ശ്രീ. കെ. ബെജി ജോര്ജ് ഐ.ആര്.ടി.എസ്, ഡയറക്ടര്മാരായ ശ്രീ ടി. രാജശേഖര്  ഡോ. ഗീത ശര്മ്മ  ഡോ. അനിതാ തമ്പി  തുടങ്ങിയവര് ചടങ്ങില് പങ്കെടുത്തു.
എച്ച്.എല്.എല്ലിന്റെ സി.എസ്.ആര് മെന്സ്ട്രല് കപ്പ് ബ്രാന്ഡാണ് 'തിങ്കള്', ആഭ്യന്തര വിപണിയില് 'വെല്വെറ്റ്' എന്ന പേരിലാകും മെന്സ്ട്രല് കപ്പുകള് വിപണിയില് എത്തിക്കുക. ലാറ്റിന് അമേരിക്ക, ഏഷ്യ, ആഫ്രിക്ക മിഡില് ഈസ്റ്റ് തുടങ്ങി വിദേശ വിപണിയില് എച്ച്.എല്.എല് മെന്സ്ട്രല് കപ്പുകളുടെ ബ്രാന്ഡ് നാമം 'കൂള് കപ്പ്' എന്നാണ്.
FDA അംഗീകൃത മെഡിക്കല്ഗ്രേഡ് സിലിക്കണ് മെറ്റീരിയല് ഉപയോഗിച്ചാണ് 'M-കപ്പുകള്' നിര്മ്മിച്ചിരിക്കുന്നത്. 5 വര്ഷം വരെ പുനരുപയോഗിക്കാവുന്നതാണ് ആര്ത്തവകപ്പുകള്. ബെല്ല് ആകൃതിയിലുള്ള M-കപ്പുകള്, എളുപ്പത്തില് വഴങ്ങുന്ന തരത്തിലുള്ളതുമാണ്.
എച്ച്.എല് എല്ലിന്റെ ആക്കുളം ഫാക്ടറിയും മന്ത്രി സന്ദര്ശിച്ചു. ബ്ലഡ് ബാഗുകള്, സര്ജിക്കല് സ്യൂച്ചറുകള്, ആശുപത്രി ഉല്പ്പന്നങ്ങള് ഗര്ഭനിരോധന മാര്ഗ്ഗങ്ങളായ ഐ.യു.സി.ഡി ട്യൂബ് റിംഗുകള് തുടങ്ങിയവ ആക്കുളം ഫാക്ടറിയിലാണ് നിര്മ്മിക്കുന്നത്.
കേന്ദ്ര സര്ക്കാരിന്റെ കുടുംബാസൂത്രണ പദ്ധതിയുടെ ഭാഗമായി 1966 മാര്ച്ച് 1 നു ആരംഭിച്ച എച്ച്എല്എല് ഇന്ന് ഹോസ്പിറ്റല് ഉല്പ്പന്നങ്ങള്, ഡയഗ്നോസ്റ്റിക് സേവനങ്ങള്, ഫാര്മസ്യൂട്ടിക്കല്സ്, റീട്ടെയിലിംഗ് തുടങ്ങി വൈവിദ്ധ്യമായ മേഖലയില് പ്രവര്ത്തിക്കുന്നു. കോവിഡ് സമയത്ത് കേന്ദ്ര സര്ക്കാരിന്റെ നോഡല് ഏജന്സിയായി പ്രവര്ത്തിച്ചതും എച്ച്.എല്.എല്ലാണ്.
-NS-
(Visitor Counter : 65
പ്രത്യേക സേവനങ്ങളും ഫീച്ചറുകളും
കേരള രാജ്ഭവൻ മഹാരാഷ്ട്ര, ഗുജറാത്ത് ദിനം ആഘോഷിച്ചു
കേരള രാജ്ഭവൻ 2023 മെയ് 1 ന് മഹാരാഷ്ട്ര ദിനവും ഗുജറാത്ത് ദിനവും ആഘോഷിച്ചു. കൊച്ചിയിലും തിരുവനന്തപുരത്തും ഉള്ള ഗുജറാത്തി സമാജത്തിലെയും മറാഠി മണ്ഡലിലെയും അംഗങ്ങൾ ആഘോഷത്തിൽ പങ്കെടുത്തു.
രാവിലെ 10.30ന് രാജ്ഭവൻ ഓഡിറ്റോറിയത്തിൽ നടന്ന ആഘോഷത്തിൽ ഗവർണർ ശ്രീ ആരിഫ് മുഹമ്മദ് ഖാൻ പങ്കെടുത്തു.
ഗുജറാത്തി, മറാത്തി ഭാഷകളിലെ ഗാനാലാപനം , ഗർബ, ദാൻഡിയ നൃത്തവും അംഗങ്ങൾ അവതരിപ്പിച്ചു. അവർക്കൊപ്പം ഗവർണറും ചുവടുവച്ചു. പഞ്ചാരിമേളക്കക്കാർക്കൊപ്പം അതിഥികളെ സ്വീകരിക്കാനും ഗവർണർ വന്നു.
രാജ്യത്തെ ഓരോ സംസ്ഥാനത്തിന്റെയും സ്ഥാപകദിനം എല്ലാ രാജ് ഭവനിലും ആഘോഷിക്കുന്നതിന്റെ ഭാഗമായാണ് ഈ പരിപാടി സംഘടിപ്പിച്ചത്.
ND
(Visitor Counter : 15
രാജ്യരക്ഷാ മന്ത്രാലയം
ഇന്ത്യന് നാവികസേനയും സി.എസ്.ഐ.ആറും തമ്മില് ധാരണാപത്രംഒപ്പുവച്ചു
ഇന്ത്യന്നാവികസേനയ്ക്കായിഅത്യാധുനികസാങ്കേതികവിദ്യകള്ഗവേഷണത്തിലൂടെവികസിപ്പിക്കുന്നതിന് നാവികസേനയുംകേന്ദ്ര ശാസ്ത്ര - വ്യാവസായികഗവേഷണകൗണ്സിലും  തമ്മില് ധാരണാപത്രത്തില്ഒപ്പുവച്ചു. സി.എസ്.ഐ.ആര്ലബോറട്ടറികള്, ഇന്ത്യന് നാവികസേന ഇന്ത്യന് വ്യവസായംഎന്നിവ ഉള്പ്പെട്ട ഒരുകൂട്ടുപ്രവര്ത്തന സംവിധാനമാണിത്.
നാവികസേനയുടെചീഫ്ഓഫ്മെറ്റീരിയല്വൈസ്അഡ്മിറല്ജി.എസ്.പബ്ബി, സി.എസ്.ഐ.ആര്ഡയറക്ടര് ജനറല് ശ്രീ. ശേഖര്സി.മാന്ഡെ എന്നിവരാണ് ന്യൂഡല്ഹിയില് ധാരണാപത്രത്തില്ഒപ്പുവച്ചത്.
മെക്കാനിക്കല്, ഇലക്ട്രോണിക്സ്, കമ്മ്യൂണിക്കേഷന്, കമ്പ്യൂട്ടര് സയന്സ്, പ്രൊപ്പല്ഷന് സംവിധാനങ്ങള്, മെറ്റലര്ജി, നാനോടെക്നോളജിമുതലായരംഗങ്ങളില്സംയുക്തഗവേഷണവികസന പ്രവര്ത്തനങ്ങള്ക്ക് ധാരണാപത്രംവഴിയൊരുക്കും.
ND/MRD
(
PIB Headquarters
ശ്രീമദ് രാജ്ചന്ദ്രയുടെ 150ാം ജന്മവാര്ഷികം; റിസര്വ് ബാങ്ക് പത്തുരൂപയുടെ പ്രത്യേക നാണയം പുറത്തിറക്കും
ശ്രീമദ് രാജ്ചന്ദ്രയുടെ 150ാം ജന്മ വാര്ഷികത്തോടനുബന്ധിച്ച് റിസര്വ് ബാങ്ക് പത്തു രൂപയുടെ പ്രത്യേക നാണയങ്ങള് അടുത്തു തന്നെ പുറത്തിറക്കും. നാണയം പ്രധാനമന്ത്രി പ്രകാശനം ചെയ്തതാണ്.
നാണയത്തിന്റെ മുന്വശത്ത് അശോക സ്തംഭത്തിലെ സിംഹമുദ്രയും അതിനു താഴെ सत्यमेव जयते എന്നും രേഖപ്പെടുത്തിയിരിക്കും. നാണയത്തിന്റ മുന്വശത്തെ ഇടതു ഭാഗത്ത് भारत എന്നും വലതു ഭാഗത്ത് INDIA എന്നും രേഖപ്പെടുത്തിയിരിക്കും. സിംഹമുദ്രക്കു താഴെ രൂപയുടെ ? ചിഹ്നവും 10 എന്ന അക്കവും രേഖപ്പെടുത്തിയിരിക്കും.
(നാണയത്തിന്റെ പിന്വശത്ത് മധ്യഭാഗത്തായി 'ശ്രീമദ് രാജ്ചന്ദ്ര' യുടെ ഛായാചിത്രമുണ്ടാകും. ഇടത് ഭാഗത്ത് താഴെയും മുകളിലുമായി श्रीमद राजचंद्रु എന്നും '150 वीं जयंती ' എന്നും രേഖപ്പെടുത്തിയിരിക്കും. വലത്വശത്ത് താഴെയും മുകളിലുമായി SHRIMAD RAJCHANDRA എന്നും 150th Birth Anniversary എന്നും ആലേഖനം ചെയ്തിരിക്കും. ശ്രീമദ് രാജ്ചന്ദ്രയുടെ ഛായാചിത്രത്തിനിരുവശത്തായി 1867, 1901 എന്നിങ്ങനെ വര്ഷങ്ങളും രേഖപ്പെടുത്തിയിരിക്കും.
2011 ലെ കോയിനേജ് ആക്ട് അനുസരിച്ചാണ് ഈ നാണയത്തിന് നിയമപ്രാബല്യമുണ്ടാവുക. 10 രൂപയുടെ മുന്പ് പുറത്തിറക്കിയ നാണയങ്ങള് തുടര്ന്നും പ്രചാരത്തിലുണ്ടാവുമെന്ന് റിസര്വ് ബാങ്ക് അറിയിച്ചു.
പ്രധാനമന്ത്രിയുടെ ഓഫീസ്
ഇസ്ലാമിക് റിപ്പബ്ലിക് ഓഫ് ഇറാൻ പ്രസിഡന്റുമായി പ്രധാനമന്ത്രിയുടെ കൂടിക്കാഴ്ച
15-ാമത് ബ്രിക്സ് ഉച്ചകോടിയുടെ ഭാഗമായി 2023 ഓഗസ്റ്റ് 24 ന് ജോഹന്നാസ്ബർഗിൽ പ്രധാനമന്ത്രി ശ്രീ നരേന്ദ്ര മോദി, ഇസ്ലാമിക് റിപ്പബ്ലിക് ഓഫ് ഇറാൻ പ്രസിഡന്റ് ഡോ സെയ്ദ് ഇബ്രാഹിം റൈസിയുമായി കൂടിക്കാഴ്ച നടത്തി.
വ്യാപാരം, നിക്ഷേപം, കണക്റ്റിവിറ്റി, ഊർജം, ഭീകരവാദം തുടങ്ങി വിവിധ മേഖലകളിൽ ഉഭയകക്ഷി സഹകരണം ശക്തിപ്പെടുത്തുന്നതിനുള്ള മാർഗങ്ങൾ ഇരു നേതാക്കളും ചർച്ച ചെയ്തു. ചാബഹാർ പദ്ധതി ഉൾപ്പെടെയുള്ള അടിസ്ഥാന സൗകര്യ സഹകരണം വേഗത്തിലാക്കാൻ ഇരുപക്ഷവും സമ്മതിച്ചു. അഫ്ഗാനിസ്ഥാൻ ഉൾപ്പെടെയുള്ള മേഖലയിലെ സംഭവവികാസങ്ങളെ കുറിച്ചും നേതാക്കൾ കാഴ്ചപ്പാടുകൾ കൈമാറി.
ബ്രിക്സ് കുടുംബത്തിൽ ചേർന്നതിന് പ്രധാനമന്ത്രി പ്രസിഡന്റ് റയ്സിയെ അഭിനന്ദിച്ചു.
ചന്ദ്രയാൻ ദൗത്യത്തിന്റെ വിജയത്തിൽ പ്രധാനമന്ത്രിയെ അഭിനന്ദിച്ച പ്രസിഡണ്ട് റൈസി, ഇറാന്റെ ബ്രിക്സ് അംഗത്വത്തിനുള്ള ഇന്ത്യയുടെ പിന്തുണയ്ക്ക് പ്രധാനമന്ത്രിക്ക് നന്ദി പറഞ്ഞു.
ND
(
ആഭ്യന്തരകാര്യ മന്ത്രാലയം
2020 മെയ് 4 മുതൽ രണ്ട് ആഴ്ചത്തെ ലോക്ക്ഡൗൺ കാലത്ത് ഓറഞ്ച് സോണുകളിലെ വ്യക്തികളുടെയും വാഹനങ്ങളുടെയും സഞ്ചാരത്തെക്കുറിച്ച് വിശദീകരണം
രാജ്യത്തെ കോവിഡ് 19 സ്ഥിതിഗതികൾ സമഗ്രമായി വിലയിരുത്തിയ ശേഷം കേന്ദ്ര ആഭ്യന്തര മന്ത്രാലയം മെയ് 4, 2020 മുതല് രണ്ടാഴ്ച കൂടി ലോക്ക്ഡൗൺ നീട്ടാൻ ഇന്നലെ ഉത്തരവ് പുറപ്പെടുവിച്ചിട്ടുണ്ട്.
ഓറഞ്ച് സോണുകളിലെ വ്യക്തികളുടെയും വാഹനങ്ങളുടെയും സഞ്ചാരം സംബന്ധിച്ച ആശയക്കുഴപ്പം മാറ്റുന്നതിന്, വിശദീകരണം ചുവടെ നൽകുന്നു :
ഓറഞ്ച് സോണുകളിൽ, രാജ്യത്തുടനീളമുള്ള നിരോധിത കാര്യങ്ങൾക്ക് പുറമേ, ജില്ലയ്ക്കകത്തും പുറത്തേക്കുമുള്ള ബസ് സർവീസുകർ നിരോധിച്ചിരിക്കുന്നു.
നിയന്ത്രണങ്ങളോടെ മറ്റ് രണ്ട് പ്രവർത്തനങ്ങൾ അനുവദിച്ചിരിക്കുന്നു:
> ടാക്സികളും കാബുകളും അനുവദനീയമാണ്, ഡ്രൈവറും രണ്ട് യാത്രക്കാരും മാത്രം.
> അനുവദനീയമായ പ്രവർത്തനങ്ങൾക്ക് വേണ്ടി മാത്രം വ്യക്തികൾക്കും വാഹനങ്ങൾക്കും ജില്ല വിട്ടുള്ള സഞ്ചാരം അനുവദിക്കും. നാലു ചക്ര വാഹനങ്ങളിൽ ഡ്രൈവറെ കൂടാതെ പരമാവധി രണ്ട് യാത്രക്കാരെ മാത്രമേ അനുവദിക്കൂ.
ഓറഞ്ച് സോണുകളിൽ മറ്റ് എല്ലാ പ്രവർത്തനങ്ങളും നിയന്ത്രണമില്ലാതെ അനുവദിച്ചിട്ടുണ്ട്.
എന്നാലും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും അവരവുടെ വിലയിരുത്തലും മുൻഗണനകളും അടിസ്ഥാനമാക്കി ഇതിലും കുറച്ച് കാര്യങ്ങൾ മാത്രമായി അനുവദിക്കാം.
രാജ്യരക്ഷാ മന്ത്രാലയം
ഡിആർഡിഒ വികസിപ്പിച്ചെടുത്ത കോവിഡ് വിരുദ്ധ മരുന്നിന്റെ ആദ്യ ബാച്ച് പ്രതിരോധ മന്ത്രി രാജ്നാഥ് സിംഗ് പുറത്തിറക്കി .
ന്യൂ ഡൽഹി ,മെയ് 17 ,2021
ഡി ആർ ഡി ഒ വികസിപ്പിച്ച ആന്റി കോവിഡ് മരുന്നായ 2-ഡിയോക്സി-ഡി-ഗ്ലൂക്കോസ്  പ്രതിരോധ മന്ത്രി ശ്രീ രാജ്നാഥ് സിംഗ് ആരോഗ്യ-കുടുംബക്ഷേമ മന്ത്രി ഡോ . ഹർഷ് വർദ്ധനു ആദ്യ ബാച്ച് മരുന്ന് നൽകികൊണ്ട് 2021 മെയ് 17 ന് ന്യൂഡൽഹിയിൽ പുറത്തിറക്കി . ഹൈദരാബാദിലെ ഡോ. റെഡ്ഡിസ് ലബോറട്ടറീസുമായി ചേർന്ന് പ്രതിരോധ ഗവേഷണ വികസന സംഘടന യുടെ കീഴിലുള്ള ലാബ്
ആയ ഇൻസ്റ്റിറ്റ്യൂട്ട് ഓഫ് ന്യൂക്ലിയർ മെഡിസിൻ ആൻഡ് അലൈഡ് സയൻസസ് ആണ് കോവിഡ് -19 ചികിത്സയിൽ ഉപയോഗിക്കാവുന്ന 2-ഡിജി വികസിപ്പിച്ചെടുത്തത് ,.ചടങ്ങിൽ സംസാരിച്ച പ്രതിരോധ മന്ത്രി, കോവിഡ് രോഗികൾക്ക് ഓക്സിജൻ ആശ്രിതത്വം കുറയ്ക്കുന്നതിനും വേഗത്തിൽ സുഖം പ്രാപിക്കുന്നതിനും സഹായിക്കുന്ന മരുന്ന് നിർമ്മിച്ചതിന് ഡിആർഡിഒയെയും ഡിആർഎല്ലിനെയും അഭിനന്ദിച്ചു. ഏറെ വെല്ലുവിളി നിറഞ്ഞ ഈ കാലഘട്ടങ്ങളിൽ രാജ്യത്തെ സഹായിക്കുന്നതിന് പൊതു-സ്വകാര്യമേഖലയുടെ പങ്കാളിത്തത്തിന്റെ തിളക്കമാർന്ന ഉദാഹരണമാണ് മരുന്നിന്റെ വികസനവും ഉൽപാദനവും എന്ന് പ്രതിരോധ മന്ത്രി പറഞ്ഞു. ഡി ആർ ഡി ഒയും ഡി ആർ എല്ലും സംയുക്തമായ വികസിപ്പിച്ച 2 -ഡിജി യെ സുപ്രധാന നേട്ടമായി തന്റെ പ്രസംഗത്തിൽ വിശേഷിപ്പിച്ച ആരോഗ്യ കുടുംബ ഷേമ മന്ത്രി ശ്രീ ഹർഷ് വർധൻ , ഡി ആർ ഡി ഓ യെയും അതിന്റെ ശാസ്ത്രജ്ഞ രെയും അഭിനന്ദിക്കുകയും കോവിഡിനെതിരായ പോരാട്ടത്തിൽ അവർ സുപ്രധാന പങ്കാണ് വഹിക്കുന്നതെന്നു പറയുകയും ചെയ്തു.
IE
(Visitor Counter : 186